Marcel Boloș a anunțat că vor fi disponibili mai mulți bani pentru schema de ajutor destinată întreprinderilor mici și mijlocii.
Boloș, membru al Partidului Național Liberal (PNL), a precizat că programul IMM Plus va fi suplimentat cu aproximativ 2,5 miliarde lei, fonduri necesare pentru susținerea proiectelor de investiții.
Marcel Boloș dă asigurări că se vine în sprijinul IMM-urilor
Această măsură reflectă angajamentul Guvernului de a sprijini sectorul IMM-urilor prin intermediul unor programe de finanțare adecvate.
Marcel Boloș, ministrul Finanțelor, a menționat că există o analiză în curs pentru a suplimenta bugetul schemei cu aproximativ 2,5 miliarde lei. Acest lucru se face în limitele permise de regulamentele Comisiei Europene. Demersul se va face cu condiția de a asigura accesul la finanțare pentru firmele care nu dispun de fonduri necesare pentru proiectele de investiții, nu pentru capital de lucru.
”Analizăm posibilitatea să suplimentăm bugetul schemei cu aproximativ 2,5 miliarde lei, cât ne permite regulamentul Comisiei Europene, cu condiţia să asigurăm accesul la finanţare pentru firmele care nu dispun de sumele necesare pentru proiectele de investiţii, nu pentru capital de lucru”, a transmis ministrul Finanțelor, Marcel Boloş, cu privire la programul IMM Plus.
Program pentru întărirea potențialului de creștere a IMM-urilor
Marcel Boloș consideră că acest program este un mod concret prin care Guvernul susține dezvoltarea IMM-urilor în contextul mai larg al susținerii investițiilor în economie. Acesta vine cu beneficii în creșterea competitivității și întărirea potențialului de creștere a IMM-urilor.
Decizia a venit în urma unei discuţii a ministrului Boloș cu reprezentanţii fondurilor de garantare. În cadrul acestor discuții, s-au analizat stadiul distribuţiei creditelor garantate până acum prin IMM Plus. Interesul IMM-urilor este unul foarte mare, având în vedere faptul că bugetul de 12,5 miliarde lei s-a utilizat aproape în totalitate.
“Protejarea capitalului autohton este un pilon în programul de guvernare al PNL, iar IMM-urile, coloana vertebrală a economiei, se bucură de cea mai mare atenție în cadrul acestui program. Doar în 2022, IMM-urile realizau 61% din profitul net din economie și erau responsabile de 64% din totalul locurilor de muncă la nivel național”, transmitea PNL în urmă cu o lună, la lansarea programului.
Cine beneficiază de programul IMM Plus
IMM Plus este un program guvernamental de creditare pentru capital de lucru și de investiții. El este destinat IMM-urilor și companiilor mari din România. Pe lista beneficiarilor se numără următorii beneficiari:
- întreprinderile mici și mijlocii, c
- companiile mari a căror activitate economică a fost afectată de războiul din Ucraina
- autoritățile locale care realizează proiecte de investiții în sectorul construcțiilor.